Cesarhanmun/geonobi-data huggingface dataset:
地名: 龜城 (平安道, 都護府)
年: 1470.0

○京畿
              富平住私奴石年, 上變告曰: "同里住彭排金致云、良人朴末同等相語云: ‘今山陵之役甚苦, 如龜城君年壯者爲主, 則山陵之事亦歇。’ 言極不道。 同里住名不知私奴鄭毛知里妻, 聞此言, 卽語其夫。 今正月初五日, 毛知里到戶首金義生家, 與義生言曰: ‘此言, 乃歲時所發, 古有以女敗身者。 今吾妻聞此言, 欲上京告其本主, 將如之何?’ 毛知里發此言時, 吾及義生隣接名不知破敵衛金成吉妻父共聽。" 卽命義禁府, 拿致金致云、朴末同、金義生、鄭毛知里及妻、金成吉妻父等, 鞫之。

○左贊成韓繼美、西平君
              韓繼禧、右承旨韓繼純俱詣差備門內, 繼美啓曰: "去十二月初五日, 臣在都摠府, 權孟禧到臣奴若老家, 邀我相見, 臣適出直, 往見之。 姜子平、曺幹、曺智敬, 亦來見臣, 其出去先後, 臣今忘之。 孟禧言曰: ‘國家喪事重疊, 有如此事乎?’ 仍問上位年甲及月山君年甲。 臣答曰: ‘月山君, 今可十三歲。 然我未詳知。’ 孟禧曰: ‘何爲舍兄立弟?’ 臣答曰: ‘大妃向意, 則吾焉得知? 但月山君, 幼時有重病, 至今時時病發。 今上, 自兒時, 世祖奇之, 嘗稱曰: 「此兒終作何如人也?」 意謂以此而立之也。’ 臣又言曰: ‘如此時, 我爲吏曹兼判書, 政事何如爲也? 一事或誤, 不可說, 不可說。 上位年長, 如河城君、永順君、德源君, 則有何憂哉?’ 孟禧曰: ‘龜城君亦有物望者也。’ 孟禧又言曰: ‘崔世豪褒貶居中等, 作散否?’ 臣答曰: ‘不知。’ 孟禧曰: ‘世豪在世祖朝, 以臨瀛夫人之族, 特旨授職人也。 乞勉圖。’ 臣答曰: ‘當考而爲之。’" 命內官安仲敬, 以繼美所啓, 言于申叔舟、韓明澮、具致寬、洪允成、尹子雲曰: "繼美所啓如此, 其鞫問權孟禧。" 叔舟等曰: "臣等推鞫有日, 未得其情。 今其所言如此, 何難得情?" 且啓曰: "臣等今有啓事, 請親啓。 大王大妃與上同御寶敬堂, 引見叔舟、明澮、致寬、允成、子雲、繼美、繼禧及都承旨李克增等。 叔舟啓曰: "浚於世祖朝, 交通內人, 罪不可赦, 世祖特眷愛庇覆, 得至今日。 今又憸小之徒, 以浚嘗將兵有功、世祖所寵待, 指以爲言, 不可忍聞。 浚雖有微勞, 何足恤乎? 願治先王時罪, 廢爲庶人, 流于外方, 此所以保全也。" 大王大妃曰: "群小自造惡言耳。 浚何得知其交通內人事? 世祖已論以不實, 今不可追論。 然當更思之。" 叔舟又啓曰: "今主上幼沖, 大妃殿下親斷庶務, 不可深居宮中, 使內官傳命也。 請與主上同聽裁決。 垂簾聽事, 自古有之, 且如此, 則主上聞見日廣, 聽斷亦熟矣。" 大妃曰: "予不解文字, 聽事亦難。" 叔舟啓曰: "承旨解釋文字以啓, 則聽之無難矣。" 大妃曰: "然則予當親聽。" 叔舟等退, 更請浚罪, 至再三。 允成又啓世宗朝臨瀛大君
              璆不法事, 且請浚潛通宮人之罪, 皆不聽。

○義禁府啓: "權孟禧, 以龜城君
              浚, 君國可當, 與韓繼美, 言有物望, 與崔世豪, 言龜城君年壯且賢, 可以持器罪; 崔世豪聞孟禧亂言, 言於金允生, 且云吾家門不可蔑視罪, 律該凡謀叛大逆。 但共謀者, 不分首從, 皆凌遲處死, 子年十五以下及兄弟姊妹, 給付功臣之家爲奴, 財産竝入官, 伯叔父、兄弟之子, 不限籍之同異, 皆流三千里安置。 姜子平聞孟禧亂言不啓達罪, 律該知而不告者, 杖一百、流(五)
                〔三〕
              千里。 安迢往孟禧家, 孟禧於龜城君處請托折簡書寫時, 辭緣指揮罪; 李介甫聽孟禧請, 令政曹郞廳李則、朴叔達, 見孟禧事通書罪, 律比監臨勢要, 爲人囑托者, 杖一百。 朴叔達聽介甫招致, 到孟禧家, 請囑應諾罪, 律該官吏聽從已施行者, 杖一百。 李孝善, 以義禁府拿致孟禧事, 說與今音同罪; 今音同聽孝善言, 傳之孟禧罪, 律該凡聞知收捕反逆機密大事, 而輒漏洩者, 斬。 仍以先傳者爲首, 傳至者爲從, 減一等。 上項安迢、朴叔達事, 在去十一月二十八日宥旨前。" 從之。 安迢、朴叔達罷職, 李孝善減一等。 義禁府仍啓曰: "孟禧, 旣與浚妾萬菊連族, 相交通; 崔世豪又於浚及孟禧, 皆爲切親。 緣此, 互相交結, 孟禧當知浚潛懷二心, 而有此言, 請幷浚論斷。" 不聽。

○慶尙道觀察使李恕長馳啓: "私奴者介到開寧班中奴孫衆伊家, 與僧人海恒相詰, 海恒自稱議親李氏之子, 者介言: ‘汝之議親, 未可知也。 雖實議親, 龜城君亦作罪, 安置于外。 雖打下, 何害? 時代某氏, 亦幾日治國乎?’ 臣已令囚禁。" 命下義禁府。
地名: 龜城 (平安道, 都護府)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 龜城 (平安道, 都護府)
年: 1542.0

○辛卯/諫院啓曰: "泰川縣監李敬弼, 踈薄正妻, 昵愛賤妾, 非徒多有悖戾之事, 明知其妾上典之子有惡疾, 謀欲贖其妾産, 强排門族禁止之語, 與妾潛議, 詐爲嫡女壻。 此人情不忍爲, 而乃敢爲之, 其用心至爲殘忍。 不可齒在朝列, 請罷其職。 兩界人物率來之禁, 非不嚴重, 而典醫監前御申濆, 不畏國法, 龜城官婢, 率來家畜, 久不還送, 至爲汎濫。 請推考治罪, 官婢督還本土。 京城官吏, 私囑聽從, 邊地官物, 擅自與人, 請竝推考。 大抵官物刷還之事, 前旣立法, 而守令等拘於人情, 尙不督還, 至爲緩慢。 請申明此法, 一皆刷還。" 答曰: "皆如啓。"
地名: 龜城 (平安道, 都護府)
年: 1582.0

○司憲府啓曰: "判尹任說, 久據詞訟之地, 不謹請遞; 宗廟令尹希慶, 居官處家, 不謹悖戾, 請罷; 上土僉使朴希亮, 踐歷不多, 聲績未著, 請堂上加改正; 龜城府使崔閏湖, 到處淫奸官婢, 有麤娶之譏, 請罷職不敍。 新及第至四朔之久, 而承文院諉以位不齊, 不爲分館, 請前後行首掌務官罷職, 以見在官急速揀擇。" 答曰: "判尹不須遞, 林布亮有武才, 陞堂上, 未爲不可; 崔閏湖可遞; 尹希慶、承文院事, 依啓。"
地名: 龜城 (平安道, 都護府)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 龜城 (平安道, 都護府)
年: 1604.0

○平安道觀察使金信元啓: "宣川郡守趙存世呈: ‘郡地居私婢山非家止接有人康加屎及其妻女香台者, 極有怪誕之事, 推問山非, 則供稱: 「康加屎本是龜城人, 率妻來住俺家, 言: 『有奇男三人, 訪我從雲天降」 云。 掃舍宇以待, 如其言, 則所謂奇男有三, 不見來形之迹, 從天來云。 家內入坐觀之, 則長男髯長尺許, 眼大、面錚盤, 坐體壯偉; 二男, 髯長五寸許, 面貌廣好, 坐體亦壯; 三男髯長四寸許, 面廣, 坐體亦壯。 皆着黑冠, 其中三男則黃冠, 所服黑色, 似若段色。 所見極嚴, 一見之後, 恐不敢再見。 飯奉如常人, 匙箸之聲, 動如平人。 有若人形, 而不是完然, 言語微細而難聽。 其母言: 「三男或稱聖人、或稱神人、或稱生佛。』 翌曉, 自房中, 倐然而逝, 只見出家之形, 不見出家之後。 人爭趨見恐後神人等曰: 『前見某人, 名說其知如神。」 厥母言: 「長男生下陰門, 次兩男脅間産下, 皆是今年産, 長未周年間, 壯大如此矣。 且孕四子, 亦産脅間, 不日壯大, 不數月。 第三男已爲婚嫁, 率美娥, 今生兒。」 稱, 云矣。"
地名: 龜城 (平安道, 都護府)
年: 1615.0

○尹錡加刑, 誣服。 【時, 告者文擎天, 自知理屈, 逃躱被捉, 獄將不成。 而王以錡無賴可疑, 仍鞫之, 錡遂誣服, 亂引朝士、貴臣, 以爲參謀。 李元燁、弘燁等名, 亦在其中, 蓋錡、元燁之婢夫也。 大司諫鄭造力言: "此賊妖妄亂言, 不足憑據。" 王竝不究問。 錡父百祥, 嘗與錡書, 責其聚黨牟利, 三年不見父母之罪, 其書在錡囊中, 王見之。 沈喜壽啓曰: "百祥以書責子, 且是故世子嬪庶弟, 今被緣坐, 情理可矜。" 鄭昌衍曰: "錡等逆謀, 發於今年, 而錡不見父三年, 則其不與聞可知也。" 王曰: "然則可減死照律。" 遂流百祥于龜城。】《光海君日記》卷第九十四
地名: 龜城 (平安道, 都護府)
年: 1618.0

○(幼學李孝泂上疏, 大槪, "請先守兩西
                三城, 以遏奴賊長驅之勢, 次修龜城爲江邊列邑聲援, 而亟召碩德繼卜賢,)
              相
              (講仁政而務人和, 誅貪鄙而勉忠義, 收拾人心, 鞏固邦本。")
地名: 龜城 (平安道, 都護府)
年: 1619.0

○王出御仁政殿, 引見贊劃使李時發。 承旨趙纘韓啓曰: "卽者諸大臣, 會坐備局, 欲與李時發同登引對, 商議守禦之策矣。" (李時發啓曰: "備局諸臣, 思近淸光, 各陳所懷矣。" 王曰: "今已日晩, 當隨後爲之。" 李時發啓曰: "臣前爲北伯時, 已知此賊之難當。 不幸此賊犯順中朝, 中朝方發天下兵馬, 守禦遼、廣, 賊勢想不舍此而來犯。 但我國板蕩之極, 斯深可慮矣。") 王曰: "伊賊長驅, 則有可防之勢乎?" 李時發曰: "此賊鐵騎馳突, 勢難野戰, 猶可城守。 然嚴講守禦之策, 備盡自强之道, 則庶有可爲之事。 豈可委諸無可奈何而置之乎?" 王曰: "行間陷城, 乃其長技, 於我國, 亦不無是患。 卿其與張晩相議善防。" 李時發曰: "(聖敎至當。) 前聞淸河等地, 皆以此取勝云, 其兇謀何可測也? 且我國紀綱蕩然, 武士輩, 只以巧避爲事, 無意赴國之難, 此弊不可長也。爲國, 不過賞罰二柄而已。 近來賞罰不明, 勸懲無路。 伏願聖明, 嚴明賞罰, 振肅綱維, 則國事幸甚。 近者防禦使南以興、李琰等, 只帶軍官數員, 而不得馹騎, 留滯三日, 始爲發行。 國門之內, 尙猶如此, 何能號令於列邑乎?" 王曰: "留於何處云乎?" 李時發曰: "留於門外云矣。" 
                時發曰: "當此粗安之日, 尙有此弊, 風塵一起, 國事可知。 且不幸今年凶荒, 振古所無。 飢饉、師旅, 一時竝作, 而不得已之後, 復起於此時。 傳聞西邊列邑, 軍糧、百役, 皆辦於民, 一人之家, 徵租四十餘石云。 民安得聊生也? 且聞遼、廣, 年穀豐稔, 貿糧之事, 已蒙允許, 不可不斯速爲之。" 王曰: "軍糧自下三道, 運來頗優, 而何爲告缺乎?" 李時發曰: "雖有些少之糧, 而軍前不可無儲蓄之穀矣。 且兩南軍糧, 雖爲徵發, 千里風濤, 運來極難。 群議皆以爲: ‘以此穀貿銀, 轉販軍糧於中江等處可矣。" 王曰: "明年則不可不大開屯田, 而此意曾已言送於張晩矣。" 時發曰: "但西邊土地, 與北道有異矣。 且臣伏見(下備局)擢用人材之敎, 此誠方今急務也。 目今罪藉之中, 豈無人才? 而如臣無狀, 又荷重任。 伏願聖上, 詢于大臣, 收用幸甚。" 王曰: "當體念焉。" 王曰: "賊勢日盛, 而備局有輕視之色, 卿今下去, 十分料理。" 時發曰: "(臣近來伏見前後聖敎, 極爲允當。 且)
              倭寇之於我國, 有不共一天之讎, 而尙有羈縻之計。 況與奴賊, 旣無世讐, (又未結釁,) 雖講好, 未爲不可。 但天朝將官壓境境, 上差官絡繹, 事機漏洩, 難處之端一起, 則後日之事可慮。 爲今之計, 自上進接臣僚, 吁咈一堂,博采群議, 或賜睿裁,則國家大事, 片言可決。 (且天朝大兵, 近臨賊境, 伊賊必不舍是而深入矣。 雖有搶犯之事, 若或本根一搖, 國事可知矣。 伏願聖上留念焉。)" 王曰: "擺撥遲滯, 卿其申飭。 數萬將士, 一國軍器蕩盡無餘, 卿其與張晩相議優措。" 時發曰: "(當如聖敎措處。) 臣昨見金藎國, 得聞都監, 多有新造軍器。 臣欲啓請齎去矣。 且廣州牧使全有亨, 頗有計慮, 熟諳城守, 西路守令相換, 令施其才智何如?" 王曰: "令備邊司議處。" 時發曰: "遠道軍士, 千里暴露, 戶役煩重, 侵虐在家妻子, 怨聲徹天云, 國家宜用蠲減之典, 以示實惠。" 王曰: "此事前已下諭, 而各道各官, 尙不體行矣。" 時發曰: "平安一道, 戰敗之餘, 死亡居半。 自上特垂德音, 俾蒙實惠, 邊防戍卒, 飽經寒苦, 亦加優恤之典。 (古語曰: ‘悅以使民, 民忘其勞。’)" 王曰: "在逃逆賊, 物色購捕。" 時發曰: "(當依聖敎。) 且黜陟惟明, 貪汚可戢。 臣與張晩, 詳察守令之賢否, 一一啓達, 新除守令, 亦願各別擇送。" 王曰: "非徒守令, 至如諸將賢否, 亦與張晩詳察狀啓。" 時發曰: "(當依上敎。) 且滿浦、昌城等處, 賊若來犯, 則猶可相勢而處之, 至於寬奠間, 奴兵搶掠, 則父子之間, 義不可不救, 而兵釁或恐因此而起。 此必須預蒙聖算指授, 然後可無臨時顚躋之患矣。" 王曰: "令備邊司議處。 大槪東路人民, 被兵來投, 則不可不受, 而凶賊若有闌入之患, 則何以爲之, 亦與備局議去。" 時發曰: "臣於昔日, 歷見沿江列邑, 江界之狄踰嶺、昌城之延平嶺, 可以把截, (臣當下去,) 以築城、設關等事, 欲於明年內措置矣。" 王曰: "嶺路把截之事似好。 一處雖不利, 次次設險可矣。" (時發曰: "臣再啓惶恐。 危難之際, 上下相孚, 然後可濟時艱。 伏願殿下, 引接臣僚, 疇咨謀猷。 況今國家, 多有不得已之役, 不能專一於征繕之擧, 內外諸臣, 以此爲慮矣。" 趙纘韓啓曰: "西道則人皆以爲憂慮, 而有此設備之擧。 臣於六月間, 得見北道馳報, 則會寧越邊伊賊築城等事, 極爲叵測, 胡人進告, 雖不足取信, 而亦不可不慮也。" 王曰: "此事曾已下敎, 而備局不思料理之策, 慢忽甚矣。")
              時發
              啓曰: "昔者高麗時, 契丹來寇鐵山郡, 以劍車勝戰矣。 臣頃在關西, 造作此車, 則可合野戰之具。 今臣下去欲爲議造
                矣。 大槪
              
              朴彛叙詳知此車制度矣。" 王曰: "多般商議爲之。" (李時發曰: "龜城邊鎭重地。 府使李淑命居下已久, 斯速差出何如?" 王曰: "今已議薦矣。")
              時發曰: "臣下去之後, 廣采民瘼, 一一陳啓矣。 自上亦爲商議廟堂, 俾蒙實惠。" 王曰: "依啓。 屯田之事, 亦盡力爲之。" (時發曰: "今番武科一萬武士, 或出於軍保中, 或出於田野中, 此輩曾未操弓, 冒占者過半。 領送西邊敎演宜當。" 王曰: "令備邊司議處。") 王賜李時發弓矢、環刀、筒兒、甲冑等物, 宣醞。 (
                  史臣曰: "李時發前後所陳, 無非籌邊之策、治國之要, 其意美則美矣。 而但身爲主將, 反以‘羈縻’二字, 仰干天威, 此豈閫帥之所忍道者? 其不監前車之覆轍, 是可惜也。" 又曰: "時發榻前所達, 皆是當行之急務。 而徒以議處爲敎而已, 則委閫之意安在? 且全有亨不過一老醫, 而時發反以諳鍊軍事, 西道守令相換, 至於啓請, 余未知其意所在也。" 【時人以爲: "時發與有亨自少相切, 而有此啓"云。
                】)
地名: 龜城 (平安道, 都護府)
年: 1626.0

○戊子/都體察使張晩啓曰: "伏聞毛都督, 聞有奴酋再犯寧遠之奇, 今方水陸進兵云。 雖未知果能過江, 而彼旣以領兵出邊爲言, 則在我之道, 不可坐觀而已。 臣請進往黃、平之間, 隨事接應, 令副使尹暄, 前往安、定等地, 以便指揮諸將, 接濟糧餉。" 上令廟堂酌處。 備邊司覆啓言: "毛將過江之言, 未必眞的, 主兵之臣, 不可輕易出外。 姑令體副使進駐安州, 巡邊使前往龜城, 相機接應。" 從之。

○伴送使金瑬馳啓曰: "初九日, 兩使見其密揭, 仍屛左右, 良久商議, 仍疾馳入蛇浦。 其處變之道, 允爲得宜。 詔使護送軍馬, 例爲落後於場門之外, 今番則臣托以 ‘軍民皆感兩使惠澤, 不忍落後, 咸願送至海岸’, 而精抄輕兵, 晝夜緊護。 倪姓人密言于龜城府使趙時俊曰: ‘今番則本國有備, 姑不敢動, 中原餉銀, 一向不到, 早晩變起倉卒。 俺欲移鎭龜城, 覬免橫罹’ 云。" 又馳啓曰: "詔使謂臣曰: ‘留蛇浦三四日’ 云, 而不爲分付正日, 意必有在。 倪姓人則兩使故令縱遣, 使不得追蹤, 且以潛消勿泄, 俾無難處之意, 再三戒飭。 非但處變愼密, 其於毛帥, 終不釋然之狀, 槪可見也。 在鐵山時, 人心頗極疑惑, 到此帖然, 似無可虞之端。 都督出示奴賊所送牌文, 招入持來假㺚, 往復問答, 而門禁極嚴, 無從聽聞。 都督且言于譯官曰: ‘俺本性躁。 頃因心亂, 多發不倫之語, 到今不覺靦然, 追悔’ 云。"

○上御資政殿月廊, 引見大臣及備局有司堂上。 上曰: "頃以汝聽事, 爲過慮矣, 賴詔使善處, 時無目前之急。 然終必有變, 奈何?" 左議政尹昉曰: "此後尤有難處。 都督仍留不去, 責糧於我, 則處之尤難。 姑治糧以應之, 整兵以待之可也。 且自我國遣重臣于毛營, 議定歲給之數, 不然則移老弱於內地, 使之給食何如?" 右議政申欽曰: "若令都督, 知此事而問之, 則何以應之?" 上曰: "天使還朝後, 此言必傳播, 則毛將必知我國之所告也。 彼若發問, 則應之極難。" 欽曰: "當初干預, 甚失事機。 日後之事, 甚可憂也。" 昉曰: "其告變之事, 似出於龜城府使趙時俊、泰川縣監崔大允, 而今以不知, 答之爲宜。" 兵曹判書張晩曰: "臣意毛將必不窮問, 雖問之, 應之不患無辭。 此乃切迫我國之事, 自相傳說, 而詔使聞之則何害?" 上曰: "雖如此言之, 彼豈不怒乎? 凡規畫處變, 貴乎纖密。 彼曰: ‘吾以封典事, 有德於汝, 而汝反構陷’ 云, 則應之誠難。 予意今不爲之善處, 而待彼發問然後, 應之則彼必不信。 莫如及今先正趙時俊、崔大允之罪。 彼知告變之事而詰責, 則應曰: ‘國王聞此言, 當初已罪其人’ 云, 可也。" 尹昉、申欽、張晩等皆曰: "聖敎至爲允當。" 戶曹判書金藎國曰: "吾謂不知, 則彼必不信矣。 又安知詔使示其告文於毛將乎? 無名而罪時俊等, 似爲不可。 歸罪於倪姓人則如何?" 上曰: "此則不可。 詔使旣已致疑於毛, 而佯若不知, 此乃善處之事也。 此事必無終不發露之理。 趙時俊等不可尋常處之, 竝拿鞫可也。" 完城君
              崔鳴吉曰: "然則名以何罪而拿鞫乎?" 上曰: "雖以其事拿來, 亦可。 然豈必名言其罪乎? 必於彼未及知之前, 拿來宜當。" 大司諫李顯英及鳴吉、晩曰: "時俊旣聞其言, 則不得不爾, 不必拿問。" 上曰: "當初不爲干預, 則豈不善乎?" 欽曰: "都督如或投虜則已, 不然則在我之道, 必加意而待之。 昔蜀
              先主, 敗於吳, 豈無憤憤之心乎? 後主之立, 諸葛亮遣使請和, 是或一道也。 近者毛將, 以乏糧方困, 必於此時資給, 以得其歡心可矣。" 上曰: "兩西貢稅幾何?" 藎國曰: "奴婢身貢竝計, 則十一萬石也, 海州所運, 幾至二萬三百餘石, 癸亥、甲子未收, 幾至四五萬石。 近年各官倉穀, 盡給毛將, 前日管餉使成俊耉之去, 臣以此未收, 隨捧隨給之意, 言之矣。" 晩曰: "毛將資糧無策, 每每責徵於我。 在我之道, 當觀勢順應而已。" 上曰: "卿言甚善。 但地有盡, 而秦之求無已, 其於物力之未給何? 今年所給, 不過半載, 已至十萬石。 雖使彼果爲移鎭, 男婦累萬, 必不能一時搬移, 而三南運米, 不過三四萬石, 將何以繼餉乎?" 欽曰: "山東糧餉轉送事, 雖未陳奏, 移咨于登、萊軍門何如?" 上曰: "無妨。" 鳴吉曰: "軍政事目, 旣已酌定入之, 而其中猶有未盡處。 落講士子, 宜先收布者, 領、左相之議也; 直定軍役者, 右相及張晩、李曙之議也。 校生數四萬餘人, 其中應落者, 三分之二。 一朝遽定軍役, 則皆懷怨上之心。 臣意校生則勿爲沙汰, 自中給保, 忠順衛、忠贊衛、定虜衛, 則勿爲試才, 自中給保似當。" 上曰: "祖宗朝有落講定軍之規, 如此則不亦苟且乎?" 晩曰: "校生豈必士族乎? 落講之人, 丁壯則定軍, 年老則收布, 依法典爲之而已。"
地名: 龜城 (平安道, 都護府)
年: 1627.0

○辛巳/毛營回禮官黃㦿馳啓曰: "臣因(票)
                〔標〕
              下人, 聞都督陞秩, 封遼東伯, 諸將衙門, 皆致賀。 臣於設茶時, 仍稱賀, 都督謝我國厚待兩孫。 與臣從容談話, 語及曩日事: ‘貴國邊官, 未得其人, 致疑於不當疑之地, 誤了國事。 姜、王詔使來時, 龜城太守及他邊官無狀, 事極憤惋。’ 臣答曰: ‘其時得罪之邊官, 或已革職, 或死於賊。 以老爺器量, 何所不容, 而今更提起耶?’ 都督親操紙筆, 書示于臣曰: ‘大國字小國, 小邦事大邦。 字者, 卽包羅寬容; 事者, 卽恪順恭敬。’ 仍曰: ‘協和戮力, 共滅賊奴, 都在此文字中, 必須啓知’ 云。 臣答曰: ‘小邦之於天朝, 卽父母之國。 二百年來事大忠順, 天下皆知。 寡君爲皇朝忠誠, 爲老爺盡情, 可質於天地、鬼神。 況父慈子孝, 天理固然, 不待人之勸勉, 而依老爺分付, 卽當馳啓’ 云。 又留三日, 呈辭帖, 則都督請復相見, 更言往日邊臣之事, 至於尹暄、李莞, 則詈罵萬端, 乃曰: ‘貴國不能明斷, 偏聽奸言, 使吾不得爲名將, 貴國不得爲忠臣, 至今憤恨’ 云。 往年淸野之說, 實是忠告, 而不見聽信, 徒積餉穀, 反被搶掠, 今又運糧, 欲喫伊賊, 而不助我軍餉者, 何意也?’ 臣答曰: ‘國儲蕩竭, 不能自恤。 若有積儲, 豈不助老爺乎?’ 都督又曰: ‘貴國之朝天使臣, 將好品人參, 盡納於皇朝文臣。 我在此, 有力於貴國多矣, 而曾不給我, 此亦可恨。’ 臣答曰: ‘陋邦物力蕩盡, 豈有此事? 貪利下輩之事, 寡君何由知之?’ 臣竊觀都督之爲人, 揚己之善則喜, 受人之財則悅, 等是商賈貪利之人也。 且問於張大秋, 則皇上崩逝, 的報已至云, 而都督設宴用樂, 少無變禮矣。"
地名: 龜城 (平安道, 都護府)
年: 1681.0

○備局以平安觀察使柳尙運、兵使李世華所狀聞關阨鎭堡形便事覆奏請: "以昌城爲左路營將, 滿浦仍差右路營將, 軍卒則各屬鎭將, 號令則一聽該營。 以龜城作爲獨鎭, 以待觀勢變通, 恃寨之守堂峩, 嘉山之據曉星, 初旣分付於節目中。 嘉山所在各邑軍兵, 竝給該邑, 以爲防守之地。 以兵營所儲備局句管綿布, 限十同題給於各鎭。 亦令兵營, 添助物力, 使之修繕軍器。 各鎭堡所在大砲、佛狼機、震天雷等物, 官吏將卒, 未解藏放之法。 令軍器寺, 下送善手及火砲式, 令本營刊頒, 使之敎習。 神光鎭還設於嶺北舊屯, 只管其屯兵糧, 柔院鎭則別置僉使於嶺南舊屯, 亦管本屯兵糧。 脫有緩急, 兩鎭以狄踰嶺、甲峴要害爲信地。 神光退保柔院, 進據分地協守。 義州軍器, 若遇變亂, 恐爲藉寇之資, 移置境內深僻處, 臨急取用。 各鎭堡近居之民, 毋論內司、各司及他衙門所管, 依本道束伍例, 量減身役, 專屬各鎭。 各鎭十里內, 田稅特爲減稅, 以示優恤邊民之意。" 上從之。 其後上以內間需用, 專賴於西北奴婢, 此路一開, 內奴等必皆投屬於各鎭, 內司需用不繼, 則將自該曹貿易以入, 不可不慮, 命寢內司奴專屬各鎭之令。 臺臣爭之累月。
地名: 龜城 (平安道, 都護府)
年: 1683.0

○憲府啓曰: "驪州寡女白氏呈狀本府以爲: ‘其夫閔聖魯戊午年間, 往龜城地, 因事笞其奴貴男, 則貴男中路作變, 聖魯脫身還家。 義州人韓德守自稱貴男切族, 發狀呈官, 稱以貴男卽良人, 而爲聖魯所殺云。 本道監司行移京畿, 使押送聖魯。 聖魯呈刑曹, 査考貴男之爲閔家奴子, 更以叛奴, 捉送對辨之意, 論移本道。 又爲擊錚, 每請捉致叛奴, 而本道輒爲防啓, 至請議大臣。 賊積爲首相, 受賄叛奴輩, 請使聖魯下往就訟。 監司又無端移訟於龍川府使尹淑, 以堅之切親, 唯命是從, 牢囚三朔, 終至殞命於獄中。’ 云。 閔家奴子及韓德守拿致京獄, 明査處決。" 允之。
地名: 龜城 (平安道, 都護府)
年: 1700.0

○禁府罪人沈益昌供曰: "未設場前, 往見吳碩夏, 謂朱草傳謄之際, 君必詳準, 使之精書, 且吾曠官已久, 歸意甚急, 必欲先知立落, 決定去留, 君須率入順億, 詳探通報, 仍語順億, 使禁亂吏權繼昌急通矣。 出榜前一日, 送奴禁亂所, 探問出榜遲速, 則去奴持入格表試券一張, 來傳順億之言曰: ‘進賜
                【卑賤者尊稱仕官人之號也。】
              表、策, 俱已見落, 故覓送入格試券, 須以進賜名改書以送。’ 不勝驚愕, 乃曰: ‘此豈士夫所可忍爲乎?’ 叱退來奴, 使之急急還送" 云。 益昌時爲成川府使矣。 金吾讞奏: "交通場屋, 探知事情, 自有當律。 況其皮封, 必無不求自至之理。 第所送皮封, 旣不受, 則設有圖換之計, 有同法文之刦奸不成, 似當參酌勘斷。" 判曰: "情迹綢繆, 誠如議讞, 而成不成, 似有區別。" 特命減死定配, 遂配郭山郡。 初, 禁府都事李齊說, 借禁亂所書吏權繼昌於益昌, 使之運致毛具等物, 至是勘奪告身。 李世禎於換封事, 縷縷發明, 乃以雇軍、代述兩件事自服曰: "果與完石相議, 奴末善, 依他人例, 代立科所, 果有違簾處, 改書入送之事。 鄭維錫素與相親, 兩場試題, 果爲出送, 自外製入, 而任詡則雖與相知, 而維錫之文旣優, 故初無乞文之事" 云。 維錫又以兩場代述直招, 禁府照代述律, 李世禎充軍于宣川府, 維錫充軍于龜城府。 領議政徐文重言: "泛勘代述, 至配善地, 殊涉不當。" 上命推考當該堂上, 使之改配。 配世禎于義州府, 維錫于碧潼郡。
地名: 中和 (平安道, 都護府)
年: 1424.0

○刑曹啓斬明火强盜金永時、長守, 平安道
              中和郡賊也。 斬謀殺本主奴金叱同
              仇望, 濟州鎭撫咸仁德家奴也。 斬謀殺妻奴宋存者。 初, 存者私水原女妓藕花香, 其妻孝道在京家, 衣粧稍麗, 欲奪而贈藕花香, 計無由。 一日, 送僕馬紿妻曰: "主家近設神祀, 不可不來。" 妻信之, 盛服赴主家, 存者邀於路無人處, 盡奪衣粧, 絞而棄之壑, 俄而妻復蘇, 事覺, 存者伏誅。
地名: 中和 (平安道, 都護府)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。
地名: 中和 (平安道, 都護府)
年: 1441.0

○刑曹啓: "京畿
              果川縣囚私奴桂生等二人謀(敎)
                〔殺〕
              人, 慶尙道
              密陽府囚私奴石都里蹴殺守令使人, 平安道
              中和囚强盜金仇勿ㆍ金守、忠淸道
              洪州囚强盜白丁金山ㆍ金奉, 請皆依律處斬。 慶尙道
              基川縣囚私奴同三歐殺其妻, 請依律處絞。" 皆從之。
地名: 中和 (平安道, 都護府)
年: 1465.0

○刑曹啓: "平安道
              中和郡, 使客來往路邊邑, 見在奴三十四口、婢四十三口, 諸事難支。 請增給傍邑額外奴婢二十口。" 從之。
地名: 中和 (平安道, 都護府)
年: 1469.0

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"
地名: 中和 (平安道, 都護府)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 中和 (平安道, 都護府)
年: 1475.0

○傳旨刑曹, 放律學定役金達ㆍ朴宗夫ㆍ金呂斗、藥房定役申丁ㆍ朴益富、造紙署定役鄭思善、金嶺驛定屬房繼元、無極驛定屬申致瑞ㆍ尹衆伊、綠楊驛定屬朴迪古里、平丘驛定千卜龍、喬桐定役邊孝山、江華充軍金千壽、坡州充軍崔山長、長足驛定役趙答同、安仁浦充軍崔林、洪原驛定屬李織、黔毛浦充軍姜戒宗、羣山浦充軍朴連、唐津浦充軍朴今山、萬頃
              
                〔定役〕
              
              玄處善、聞慶定役金仁、知
              世浦充軍陳石同、徐貴南、金郊站定役咸順道、趙石乙山、金孟德、僧海亘、克牛、金谷驛定役金孝男、中和充軍朴莫同、渭原充軍田萬、義州充軍韓孝先、廣程驛定役金致宗、用安驛定屬朴允生、溫陽定役朴處貞、洪州官奴永屬同非、新昌充軍乙萬。
地名: 中和 (平安道, 都護府)
年: 1503.0

○己卯/受常參, 御經筵。 大司憲閔暉論啓致元事, 不聽。 李世佐曰: "遼東護送軍, 例到義順館, 給送資糧, 自設湯站以後, 只到江上而還。 辛酉年後, 復到義順館, 其軍所供及還糧、人情等物, 計一年之費, 米至千餘碩。 江邊儲畜有數, 若至十年, 則將云萬餘碩, 何能支給?" 領事李克均曰: "義州之儲, 年年不足, 轉安州之穀以繼之, 其弊不貲。 今金輔、李珍若出來, 則令館伴從容曲說其弊, 則庶幾措置得宜矣。" 王曰: "可。" 特進官曺淑沂曰: "臣嘗爲平安道觀察使, 計本道儲穀之數, 除皮雜穀, 米則平壤五萬餘斛, 安州三萬餘斛, 寧邊四萬餘斛, 中和、三和、龍岡等邑纔萬餘斛, 義州、江界、定州、肅川、成川等邑名爲大官, 而或六七千斛, 其他各官, 或一二千斛, 其軍需所儲甚少, 而費出如節度使、虞候、軍官、鎭將、權管及各其所率軍官、別軍官、奴子及所持大小馬, 共四百四十餘
                〔匹〕
              , 計一年料豆, 幾五百斛。 且如文臣天使則都司率護送軍二三千, 太監則摠兵官率八千出來。 臣嘗爲義州牧使, 天使董越、王敞之行, 計所費四千餘斛。 其他本朝赴京護送之軍, 滿浦常時出來野人支供之物亦不貲, 而年年本道田稅減三分, 故其數不敷。 國家慮軍資之減耗, 歲輸司贍寺緜布一千匹, 貿米而補之, 然守令例貿五六斗, 計不過三四百斛。 以所入之數, 計所出之費, 則餘積無幾, 萬有邊患則糧道無由可繼, 爲今之計, 莫急於屯田。 臣前於辛酉年, 以義州
              圓直、從達兩島墾田事, 啓請蒙允, 卽令當領船軍吹鍊打鑄農器, 且以道內贓贖之物買農牛, 翌年壬戌, 以當領船軍墾田, 落種二十五碩, 秋來得穀一千斛, 屯田之利, 已驗於此。 臣意, 其傍威化島, 土品沃饒, 地勢平衍, 與兩島無異。 墾田則其利不啻萬萬, 但此島力役甚夥, 非兩島之比。 若使本道守令監莅, 則治民、防禦之暇, 恐不得專意, 大事不成矣。 請別遣諳練朝官, 職兼御史, 一年相遞, 專爲監莅, 兼糾守令不法, 則公私俱優。 且臣嘗爲順川郡守, 到江界, 絶無水田, 但於高山里有十餘頃而已。 其後臣以監司, 又到江界, 水田比比有之。 問之則皆南民徙邊者所墾, 而所收與內地無異。 臣留心審其可耕之地, 如高山里、伐澄浦等處盡墾, 則可落種二百餘斛。 請依義州例, 別遣朝官, 監莅起墾。 如此而比及三四年, 積穀有裕然後, 江界之穀, 用之於渭原、理山、碧潼等邑; 義州之穀, 用之於昌城、朔州等邑, 則內道轉輸之弊, 京布貿穀之費除而邊需自裕。" 王曰: "令該曹議其便否後, 收議于大臣。"
地名: 中和 (平安道, 都護府)
年: 1524.0

○丁卯/御晝講。 侍講官金安鼎啓曰: "臣往平安道, 點閱士馬物故者, 且推虛空橋戰敗事, 其所以致敗者, 專由於李菡也。 當初, 大將雖令三衛將留屯刈草, 若整軍結陣, 則賊雖至, 不得猝入矣。 臣聞, 彼人初聞入逐之事, 來叩頭乞曰: ‘大軍雖不入, 吾輩當自焚室廬而入歸矣。’ 云, 其哀乞若奴僕, 然菡見而忽之, 以爲: ‘彼輩將於我, 何?’ 遂率十八九人, 入小甫里洞, 領卒刈草, 此地乃賊路最緊處也。 彼人見菡軍單弱, 遂以爲輕, 而犯之, 此皆李菡所致也。 且韓珪等牒報云: ‘自巳時至日沒相戰。’ 臣推問其相戰事, 則乃暫時而已。 其牒報又云: ‘虜人中箭者三四十人。’ 臣問諸江界甲士池玉連, 則云: ‘虜人中箭者, 只三四人。’ 且菡等於初陣虛空橋時, 有虜人三名適出來, 菡等以爲: ‘來覘我軍。’ 卽捉授李光榮。 及爲虜所敗, 乃發憤斬之。 韓珪等以此爲力戰斬級, 其欺罔的實矣。 且其接戰時, 諸將之不力救事, 推之則乃云: ‘柳泓則果在遠處, 奔馳來到, 賊已潰散, 不及救矣。 其刈草時, 散處諸將之供, 雖曰: ‘在八九里外, 不及救。’ 云, 其實則皆可救, 而不救矣。 且死亡(死)
                〔軍〕
              卒, 臣, 初聞其甚多, 此則皆過實之言也。 其時, 又聞 ‘自滿浦至彼地, 死人相枕藉于路, 陷氷死者亦多。’ 云, 此皆平安之民, 喜動浮言, 故扇爲此等語也。 其死亡軍卒, 則以軍目點閱其數, 終不可諱矣。 且軍卒死亡, 其子支者當更出保人, 彼安可得以諱之乎? 且彼處之民皆以爲: ‘驅逐之事, 非朝廷所爲, 乃李之芳啓請, 滿浦僉使李誠彦又上疏請之, 此事實出於此兩人。’ 深怨之, 乃至入逐時, 軍卒皆稱病不從, 僵仆于地。 監司金克成率軍隨入滿浦, 見道傍散卒, 令杖之, 佯若有病而不起。 克成謂下人曰: ‘此人當斬, 其載來。’ 散卒聞此言然後, 皆起而走。 及李之芳被拿而來也, 其民等相與揚言曰: ‘國家豈不知其所失乎?’ 此則臣所親見, 彼處軍卒所爲, 皆不合於軍律。 設使驅之死地, 爲軍卒者, 當赴之如不及, 豈宜如此頑悍乎? 後日, 國家雖有事, 領此軍卒, 難以善戰。 其不逐三屯事, 非之芳所獨爲, 其時士卒困頓、軍糧且盡, 而又於水下還來之路有煙氣, 知彼人要截, 與諸將商議經還, 非偶然計之者也。 但其出來後, 不卽以此意, 詳悉馳啓, 則之芳之所失也。 若其戰馬之所以多斃者, 方初抄軍時, 軍士率多貧乏, 故奪其族親及隣里之馬, 而與之。 彼軍卒等皆以爲: ‘是非我物。’ 不勤喂飼, 故死者尤多, 凡死者四百餘匹矣。 臣之未及點閱者, 只三登、中和、祥原、熙川四邑而已。 大抵, 平安道人心頑悍, 非獨軍卒, 凡百姓, 莫不如此。 其守令不合於心, 則輒訴于監司, 告訐成風, 風俗甚不美矣。 且以生擒彼人, 爲臨戰所斬, 欺罔牒報事, 柳泓若不及戰, 則似不預焉, 而彼之所以承服者, 未可知也。 大凡, 賊與李菡暫遇相擊, 非相持久戰也。" 上曰: "韓珪先入接戰, 柳泓則未及赴救, 而其牒報, 乃同署名者何也?" 安鼎曰: "其所以同署名者, 若問之則必有其由矣, 柳泓不及接戰, 則果似不當與韓珪連署。" 上曰: "賊徒聞泓角聲, 然後潰散, 則泓之不及接戰明矣。" 安鼎曰: "此事若推問, 則可知其實。"

○臺諫啓曰: "全羅左道水使柳墉, 以私憤, 發遣本營羅將, 鎖致順天府吏, 杖百餘, 或有逃亡者, 遂捉致其妻, 囚於舟浮之海中, 而以小船往來饋食云。 夫鄕吏, 例通仕路, 則其妻不類賤人, 而至囚船中, 與船卒雜處, 至爲未便。 且擅役順天才人白丁二百餘名, 又其近營四五里內居民, 竝皆擅役, 使順天官, 反不得役之, 吏民不勝其苦, 率皆逃散。 順天本大處, 而今則極爲殘弊, 此人所失至重, 本府亦當推之, 然請先罷後推。" 諫院啓曰: "中和郡守安智, 以不緊奴婢事, 與妻同生, 或相鬪; 或呈訴, 有關風俗, 不合長民, 請遞。" 傳曰: "柳墉所犯, 則所當先罷, 但先罷後推之事, 宰相皆以爲未便。 若推之, 則可知其實也。 安智前日果以訟事, 至於被推, 然今可爲本道守令者數少, 不可以一被推之故, 而遞之。"
地名: 中和 (平安道, 都護府)
年: 1558.0

○壬辰/上御思政殿, 迎訪宰臣。 以災異屢見故也。 侍臣等入侍, 命左右進前。 上曰: "予以眇末之資, 叨承艱大之業, 慄慄危惶, 十有四年, 而衆災連綿, 凶荒荐臻。 民生困悴, 莫此時若也。 今年則霖雨害稼, 西成已失。 況今季秋之月, 雷電雨雹之災, 疊現層出。 災不虛生, 惟人所召。 此皆如予否德, 不能仰答天心之致也。 內實(競)
                〔兢〕
              惶, 罔知攸措。 迎訪卿等, (伊)欲通上下之情也。 方今紀綱板蕩, 公道不行, 學校廢弛, 風俗不美。 致災之由非一, 而民生之所苦, 刑獄之所枉, 各陣所懷, 警予所失。" 領議政尙震曰: "人君必得善人君子, 爲之輔佐, 然後事得其序, 物得其和, 而善治可興, 災變可消矣。 如刑獄之間, 人命係焉, 小有失誤, 冤枉必多。 伸其滯冤, 是亦弭災之一道, 而有罪者輕釋, 亦非所以答天譴也, 當明審得中可矣。 左贊成李浚慶曰: "災異屢見, 國之福也。 自祖宗朝, 雖有災而無其應者, 皆遇災恐懼, 益加修省之致也。 災不虛生, 恐終必有應。 自上當反躬修省, 務行大公至正之道。 且近日外方官奴婢, 投屬於內需寺者甚多, 士大夫奴婢, 亦多冒屬, 豈不有妨於國家大公至正之道乎? 今日朝廷之上, 公道不行, 私情大勝, 風俗日薄, 誠非細故。 自上克去己私, 端本淸源, 使下人有所感化, 則時俗於變, 而災異可消矣。" 右贊成洪暹曰: "救災之道, 不過應天以誠。 《中庸》, 聖學之根本也。 致中和, 乃位育之本, 而中和之功, 在於謹獨。 自上常於深宮獨處之時, 警勑聖躬, 反躬自責, 以爲敬天之誠未至歟? 勤民之實未盡歟? 念念而察之, 若有一念之差, 則其激天怒致衆災, 不足怪也。 人可欺而天不可欺如此, 而便身不已。 恒加修省, 則天意可回, 災不勝德矣。" 左參贊趙士秀曰: "人君, 貴爲君王, 富有一國, 所畏者天也。 古之小人以爲, 天變不足畏者, 此乃喪邦之言也。 近者奢侈之風日滋。 古人云: ‘奢侈之害, 甚於天災。’ 此乃召災之本也。 宮室過度, 衣服過制, 飮食過節, 皆亡國之事。 欲弭天災, 宜抑侈習。" 副提學鄭惟吉曰: "大抵君爲元首, 臣爲股肱。 必也交修不逮, 上下相孚, 然後可以弼諧時事, 寅亮天功, 而近者大臣, 以臺官論啓時弊
                【成世章於經筵, 啓 "大臣專擅銓衡之權" 云。】
              之故, 稍存形迹, 杜門謝客, 一不可否於政事之間。 是豈同寅協恭之美哉? 自上當虛心以待大臣, 大臣平心以受物論, 一念一慮, 皆出於大公至正, 交相修飭, 然後裁成輔相之道盡矣, 而事得其序, 物得其和, 而天心亦和矣。" 大司憲尹仁恕曰: "災變之作, 豈無所召而然哉? 古人云: ‘東海有一怨婦, 而三年枯旱。’ 當今刑獄之間, 豈無冤枉, 而朝臣之中, 亦豈無抱悶者乎? 頃者柳景深, 以得罪宗社敎之。 大小臣民, 孰不恐懼乎? 一時被罪之人, 或見忤於權臣, 托公論構成虛罪者, 實是曖昧, 而況十年以前之事乎? 古人云: ‘振淹滯伸冤枉, 在所必先。’ 自上當察而辨釋, 是亦弭災之一道也。" 上曰: "左右啓辭, 皆切中時弊, 予用嘉焉。 至於中和、位育、謹獨之功, 則予當省念焉。 大抵朝廷之上, 淳厚和平之氣多, 浮薄淆漓之習絶, 則自然致和矣。 審理冤獄, 固是急務。 刑獄之間, 不可謂無冤, 而得罪樞臣, 至於冤枉者, 則未可知也。 且遇災求言, 可謂美事, 而後世之言, 皆麤雜不切, 何足取乎?" 尹仁恕又曰: "得罪於權臣者, 非指他人也。 往者李首慶, 見忤於陳復昌, 故終被貶黜之罪, 而柳景深, 亦復昌所陷, 故如是啓之矣。"
地名: 中和 (平安道, 都護府)
年: 1573.0

○己未/領經筵領議政李鐸、同知事柳希春、特進官成世章、李俊民, 承旨李增、司諫申點、直提學李珥、正言金宇顒入侍,講至《書》
              《仲虺》之誥。 希春曰: "此德日新,至自用則小一段, 最切於帝王之學。 自《尙書》開卷以來, 深切於人君之警策者, 無如此段。 蓋此一段, 四書之義畢備矣。 德日新, 萬邦惟懷者, 卽《大學》明明德, 而平天下也。 建中于民者, 卽《中庸》致中和, 而位天地育萬物。 以禮制心者, 卽《論語》之修己以敬也。 以義制事者, 卽《孟子》之事事集義。 至於自得師者王, 謂人莫己若者亡, 好問則裕, 自用則小者, 尤爲人主切己之良藥。" 李珥曰: "此段言躬行, 而不說致知, 然擇禮義之正, 致知亦在其中。" 希春曰: "此段隆師好問, 蓋師友切磋, 卽致知之事也。" 又曰: "此云建中, 非如世俗所云, 含糊不明, 如漢
              元帝之優游, 唐
              代宗之姑息也。 如下文殖有禮, 覆昏暴, 好善惡惡, 明白正大, 乃所謂建中也。" 又曰: "上又不邇聲色, 不殖貨利, 改過不吝者, 皆明德之事。 德懋懋官, 功懋懋賞, 用人惟己, 克寬克仁, 彰信兆民者, 新民之事也。 此卽明德日新之實也。 此一段之宜留神省念。"講說旣畢, 臺諫進而言事。 李珥曰: "自上無大有爲之志, 大臣亦多疑慮。 雖有所懷, 而不敢建白, 至如正供都監, 設之旣輕, 罷之亦遽。 今不須別立都監, 令大臣一員, 率通曉政事一員, 凡列邑所無之産, 古有而今徵者, 視所産處, 推移變通, 可減者減之, 可移者移之。" 又曰: "賢者則登用, 不肖則黜退, 治道成矣。" 臺諫啓曰: "尹士晦父妾通奸事, 其奴婢等, 抵死受刑隱諱。 蓋士晦以獨子, 性甚凶毒, 萬一得出, 則必殺其奴婢, 奴婢豈敢直言乎? 李仲虎心疾之對, 亦甚未穩。 蓋士晦非心疾者也。 假使父妾事無迹, 父子間悖逆之罪, 必治無赦之罪也。" 李珥曰: "尹士晦悖逆太惡, 今以奴婢受刑隱諱, 萬一放之, 則凶毒之甚者, 覆出爲惡, 是放虎縱暴也。" 言甚明快。 刑房承旨李增曰: "臣往參三省, 交坐士晦之罪, 非端緖不現, 其背天而竊婢以逃, 聞父久以死罪繫詔獄, 竟不來見, 則士晦及奴婢招內已見。 昨日, 委官再請奴婢加刑, 臺官持平趙廷機以爲: ‘此非臺啓本意, 拂衣起而不參。 啓請勿刑訊奴婢, 直刑士晦, 臣意亦以爲然。" 上遲疑。 希春趨進曰: "士晦磨劍欲弑父, 與蒸父妾, 罪之大小輕重相懸, 而舍重大, 而訊輕小, 何必問無迹之事干乎?" 上曰: "此理有之。 以大惡, 當推鞫也。" 上又答臺諫: "士晦磨劍擬父, 怒父而殺父之馬, 奪母産而給月料。" 上曰: "士晦死有餘罪。" 戶判成世章陳田稅移倉期限似太速。 上曰: "凡改弊之事, 又生一弊, 誠未易爲。" 希春曰: "更改之事, 固有又生一弊者然。 亦有所當改者, 漕軍之弊極矣。 蓋自忠淸監司尹鉉及臣還自海南, 皆陳其弊, 而未得救之之策。 諫院請: 以出入臺諫、侍從名臣, 差遣海運判官, 黃暹、權微、黃允中等相繼治事, 暹、徵速遞而來。 允中久於其職, 建白除加, 設漕船, 使漕軍得遞休一年。 又使各軍不得濫載貢物, 衆事修擧, 故今年只有一船致敗。 此用人之驗也。 又扶安土豪造船不牢事, 臣聞之於黃暹爲憲府時啓禁。 所謂百聞不如一見者此也。 若當改之事, 善改則何妨?"